กาโชกาวัลโล

กาโชกาวัลโล (; ) เป็นเนยแข็งอิตาลีประเภท ปัสตาฟีลาตา () ที่ทำจากนมวัวหรือแกะ ผลิตในแถบอิตาลีตอนใตั โดยเฉพาะแถวเทือกเขาแอพเพนนีน และคาบสมุทรการ์กาโน เนยแข็งชนิดนี้มีลักษณะรูปร่างเหมือนหยดน้ำ และมีรสชาติเหมือนโปรโวโลเนบ่มนาน

ศัพทมูล
ชื่อภาษาอิตาลี  แปลตรงตัวได้ว่า 'เนยแข็งม้า' เป็นที่เข้าใจกันโดยทั่วไปว่าชื่อนี้มีที่มาจากข้อเท็จจริงที่ว่าเนยแข็งสองรูปแบบจะนำมายึดติดเข้าด้วยกันโดยใช้เชือก และปล่อยให้บ่มโดยวางไว้บน a cavallo  คร่อมบนไม้หรือกิ่งไม้แนวนอน

ประวัติศาสตร์
รูปแบบหนึ่งของกาโชกาวัลโลปรากฏกล่าถึงครั้งแรกเมื่อ 500 ปีก่อนคริสต์กาล โดยฮิปโปกราตีส ในเนื้อหาที่บรรยายถึง "ความฉลาดของคนกรีกในการผลิตเนยแข็ง" โกลูเมลลาบรรยายวิธีการเตรียมและผลิตกาโชกาวัลโลในวรรณกรรมคลาสสิกของเขาที่มีเนื้อหาเกี่ยวกับเกษตรกรรม De re rustica (ค.ศ. 35–45) โดยในนั้นได้บรรยายกรรมวิธีที่มช้อย่างแม่นยำ ทำให้กาโชกาวัลโลเป็นหนึ่งในเนยแข็งที่เก่าแก่ที่สุดในโลกที่ทราบกันในปัจจุบัน เนยแข็งประเภทอื่น ๆ ซึ่งมีชื่อใกล้เคียงกับกาโชกาวัลโลยังสามารถพบได้ทั่วไปในอิตาลีใต้และคาบสมุทรบอลข่าน

ในซีซีลี เนยแข็งที่ปัจจุบันรู้จักในชื่อรากูซาโน (Ragusano DOP) หรือในชื่อพื้นถิ่นว่า กาโชกาวัลโลรากูซาโน () ต้องนำเอาคำว่า กาโชกาวัลโล ออกจากชื่อเพื่อให้เนยแข็งชนิดนี้ขึ้นทะเบียน DOP (เครื่องบ่งชี้ทางภูมิศาสตร์ของอิตาลีและสหภาพยุโรป) ได้

อ้างอิง

แหล่งอ้างอิง


Category:อาหารโบราณ
Category:เนยแข็งอิตาลี
Category:เนยแข็งนมวัว
Category:เนยแข็งนมแกะ
Category:อาหารซิซิลี